
Plx 113/2015
RAPORT COMUN

asupra propunerii legislative pentru modificarea şi completarea Legii nr.108/1999 privind înfiinţarea şi organizarea Inspecţiei Muncii, republicată 



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru muncă şi protecţie socială, au fost sesizare spre dezbatere în fond, cu propunerea legislativă pentru modificarea şi completarea Legii nr.108/1999 privind înfiinţarea şi organizarea Inspecţiei Muncii, republicată, transmisă cu adresa nr. Plx 113 din 2 martie 2015, înregistrată la comisii sub nr.4c-11/252 din 2 martie 2015, respectiv nr.4c-7/152 din 19 martie 2015.

Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a respins iniţiativa legislativă în şedinţa din 25 februarie 2015.



Consiliul Legislativ, a avizat favorabil propunerea legislativă, conform avizul nr.840 din 22 iulie 2014.


Comisia pentru  apărare, ordine publică şi siguranţă naţională, a avizat negativ propunerea legislativă. 

Propunerea legislativă are ca obiect de reglementare  modificarea şi completarea Legii nr.108/1999 privind înfiinţarea şi organizarea Inspecţiei Muncii, republicată, în scopul schimbării modului de organizare a Inspecţiei Muncii şi a structurilor sale descentralizate.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare cele două Comisii au dezbătut iniţiativa legislativă în şedinţe separate. Membrii Comisiei pentru muncă şi protecţie socială au examinat iniţiativa legislativă  în şedinţa din 17 martie 2015. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 31 martie 2015. 

Din numărul total de 24 de membri ai Comisiei pentru muncă şi protecţie socială au participat la şedinţă 23 deputaţi, membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.

                       În urma dezbaterilor, membrii comisiilor au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.108/1999 privind înfiinţarea şi organizarea Inspecţiei Muncii, republicată.


În raport cu obiectul şi conţinutul său, propunerea legislativă face parte din categoria legilor ordinare.
         VICEPREŞEDINTE,                                   PREŞEDINTE,
        Nicolae Ciprian NICA                               Adrian SOLOMON
              SECRETAR,                                               SECRETAR,
    Gabriel ANDRONACHE                                         Mihăiţă GĂINĂ
Consilier parlamentar,                                                                                                                               Şef serviciu
Florica Manole                                                                                                                                           Ciprian Bucur

